ai4bharat/Pralekha huggingface dataset:
الیکٹرانکس اور اطلاعات تکنالوجی کی وزارت
مرکزی وزیرمملکت راجیو چندرسیکھر کل ممبئی میں ‘‘ڈجیٹل انڈیاقانون’’ کے اصول وضوابط کے بارے میں ‘‘ڈجیٹل انڈیامذاکرات ’’کے موضوع پر ایک اجلاس کا انعقاد کریں گے
ہنرمندی کے فروغ اورصنعت کاری اورالیکٹرونکس اوراطلاعاتی ٹیکنولوجی کے مرکزی وزیرمملکت جناب راجیو چندرسیکھرکل ممبئی میں ڈجیٹل انڈیا قانون کے اصول وضوابط کے بارے میں ‘‘ڈجیٹل انڈیا مذاکرات ’’ کے موضوع پرایک اجلاس کا انعقاد کریں گے ۔
اس اجلاس میں شرکت کرنے والے سرکردہ افراد میں ، ٹیک ایکونظام کے متعلق فریق –صنعت کے پیشہ ورافراد /ایسوی ایشنیں ،اسٹارٹ اپس ، قانونی امورکے ماہرین وغیرہ شامل ہیں ۔ اسی طرح کا ایک پروگرام اسی سال مارچ میں بینگلورو میں منعقد کیاگیاتھا۔
یہ مشاورت ، وزیراعظم جناب نریندرمودی کی قانون اورپالیسی سازی کے لئے ایک مشاورتی طریقہ کارتیارکرنے سے متعلق پہل کے عین مطابق ہے ۔ یہ پہلی مرتبہ ہے کہ جب یہ مشاورت ، بل کے مسودہ تیارکرنےسے پہلے کے مرحلے میں منعقد کی جارہی ہیں ۔
ڈجیٹل انڈیا قانون -2023، کی مستقبل کی ضرورتوں اورتقاضوں کو پوراکرنے کی غرض سے قانون سازی کی گئی ہے ۔ جس کا مقصد ، اطلاعاتی ٹیکنولوجی کے موجودہ قانون کی جگہ اسے نافذ کرنا اوربھارت کے ٹیک ایڈ سے متعلق ہمارے اہداف کی معاؤنت کی غرض سے ایک مضبوط مستحکم قانونی فریم ورک فراہم کرناہے ۔ یہ قانون ، عالمی معیارکے سائبرقوانین کے ایک اہم حصہ پرمشتمل ہے ، جسے نریندرمودی حکومت نے بھارت کی ڈجیٹل معیشت پراثرانداز ہونے کی غرض سے وضع کیا ہے ۔
اس کے علاوہ ڈجیٹل ذاتی ڈیٹا کے تحفظ سے متعلق بل ، ڈیٹا حکمرانی سے متعلق فریم کی قومی پالیسی ، اطلاعاتی ٹیکنولوجی –آئی ٹی ضوابط میں حالیہ ترامیم اورسی ای آرٹی –آئی این رہنما ہدایات ، اس قانونی فریم ورک میں اہمیت کاحامل عنصرہے ۔بھارت میں ، سردست ، 83کروڑانٹرنیٹ استعمال کرنے میں اور یہ دنیا کی سب سے بڑی ‘‘ڈجیٹل لحاظ سے مربوط جمہوریت ’’ہے ۔ انٹرنیٹ کو عام طورپر، اورزیادہ تر23-سال پرانے قانون کے ذریعہ متعین کیاجاتاہے، جس میں دوسری چنوتیوں کے ساتھ ساتھ صارفین کے حقوق ، اوراعتماد اورحفاظت کے بارے میں قواعدوضوابط کی کمی ہے اور یہ قانون ڈوکسنگ ، سائبرتعاقب ، اورآن لائن ٹرولنگ وغیرہ جیسے سائبر جرائم کی ابھرتی ہوئی پیچیدہ اورترقی یافتہ شکلوں سے نمٹنے کی غرض سے پوری طرح لیس نہیں ہے ۔
‘‘ڈجیٹل انڈیا ڈائیلاگ ’’- ڈی آئی اے ، اس بات کویقینی بنانے کی کوشش کرے گاکہ بھارت میں انٹرنیٹ کو سبھی کے لئے کھلا بنایاجائے اوراسے خطاکاری اورصارف کو کسی بھی قسم کے نقصان پہنچانے سے مبرا کیاجائے اور یہ کہ اس کے لئے جوابدہی کاایک ادارہ جاتی طریق کاروضع کیاجائے ۔
وزارت خزانہ
بنگلورو میں وزرائے خزانہ اور مرکزی بینک کے گورنروں کی پہلی میٹنگ سے قبل اختراعی، لچکدار، اور سب کی شمولیت والی ترقی اور موثر حکمرانی کے لیے ڈیجیٹل سرکاری بنیادی ڈھانچے پر اعلیٰ سطحی سمپوزیم
جی 20 کی ہندوستانی صدارت میں جی 20 وزرائے خزانہ اور مرکزی بینک کے گورنرز کی پہلی میٹنگ کے موقع پر ، بنگلورو میں کل ڈیجیٹل پبلک انفراسٹرکچر  پر ایک اعلیٰ سطحی سمپوزیم منعقد ہوا۔
سمپوزیم میں مرکزی مالیات اور کارپوریٹ امور کی وزیر محترمہ نرملا سیتارامن کی شرکت کے ساتھ اختراعی، لچکدار، سب کی شمولیت والی جامع ترقی اور موثر حکمرانی کے لیے ڈی پی آئی پر ایک پینل بحث دیکھنے کو ملی۔ ڈاکٹر سری ملیانی اندراوتی، وزیر خزانہ، جمہوریہ انڈونیشیا؛ جنا ب رابرٹو ڈی اولیویرا کیمپوس نیٹو، گورنر، سنٹرل بینک آف برازیل؛ محترمہ کرسٹالینا جارجیوا، منیجنگ ڈائریکٹر، انٹرنیشنل مانیٹری فنڈ؛ اور جناب آگسٹن کارسٹینس، جنرل منیجر، بینک فار انٹرنیشنل سیٹلمنٹس بھی اس موقع پر موجود تھیں۔
خزانہ کی وزارت میں معاشی امور کے محکمے کے سکریٹری جناب اجے سیٹھ، اور ہندوستان کے جی 20 مالیاتی نائب، نے ممتاز پینلسٹس کا خیرمقدم کیا۔ مذاکرات کی نظامت معاشی تبدیلی کے لئے ڈیجیٹل پبلک انفراسٹرکچر سے متعلق ہندستان کی جی 20 ٹاسک فورس کے شریک چیئرمین پرسن، مالیاتی شمولیت اور ترقی کے لیے ، یونیک آئیڈینٹی فکیشن اتھارٹی آف انڈیا کے سابق چیئرمین جناب نندن نیلیکانی نے کی۔
سمپوزیم کا افتتاح کرتے ہوئے، جناب سیٹھ نے بتایا کہ کس طرح ڈیجیٹل اختراعات ایک عظیم سطحی اور ترقی کے قابل بنانے والے کے طور پر اُبھری ہیں اور ہندوستان سمیت بہت سے ممالک کے تجربات سے یہ ظاہر ہوتا ہے کہ ڈی پی آئی سب سے زیادہ تبدیلی لانے والی ڈیجیٹل اختراعات میں سے ایک ہے۔
جناب نیلیکانی نے ڈی پی آئی کے کرداروں اور مثالوں کو واضح کیا اور ڈی پی آئی کا استعمال کرتے ہوئے سماجی اور خدمات کی فراہمی کے مسائل کو حل کرنے کے لیے ایک نیا نقطہ نظر تیار کرنے میں ہندوستان کی کامیابی کی کہانی کو سامنے لایا جس کی وجہ سے حکومتوں کے لیے لاگت میں بچت ہوئی، شفافیت اور جوابدہی میں اضافہ ہوا جبکہ مالیات اور اختراعات تک رسائی کی حوصلہ افزائی ہوئی۔
پینلسٹس نے اپنے تجربات پر تبادلہ خیال کیا اور ڈی پی آئی کی صلاحیتوں کواُجاگر کیا جس میں لوگوں کو رسائی، شمولیت، جوابدہی اور پیداواری فوائد میں اضافہ کے ذریعے ترقی اور بااختیار بنایا جا سکتا ہے۔ حکومتی اور نجی شعبے کی رسائی کو آخری میل تک بڑھانے کے لیے ڈی پی آئی کے تعاون کو، خاص طور پر وبائی امراض کے وقت میں پینلسٹس نے ان کی نشاندہی کی۔
سب کی شمولیت والی ترقی اور ترقی کے لیے ڈی پی آئی کا فائدہ اٹھانا جی 20 انڈیا پریذیڈنسی کو ایک کلیدی ترجیح کے طور پر آگے بڑھا رہا ہے۔ سمپوزیم میں ہونے والی بات چیت نے ڈی پی آئی کی صلاحیتوں پر روشنی ڈالی جس میں اختراعی، لچکدار، اور سب کی شمولیت والی ترقی کی طرف لے جانے کے ساتھ ساتھ موثر حکمرانی کا ذریعہ فراہم کیا گیا۔
اس ترجیح کے تحت کام کو آگے بڑھانے کے لیے، جی 20 انڈیا پریزیڈنسی نے اقتصادی تبدیلی، مالی شمولیت اور ترقی کے لیے ڈیجیٹل پبلک انفراسٹرکچر پر ایک ٹاسک فورس بھی تشکیل دی ہے۔ ٹاسک فورس کی شریک سربراہی جناب امیتابھ کانت، ہندوستان کے جی 20 شیرپا، اور جناب نیلیکانی کر رہے ہیں اور جی 20 انڈیا کی صدارت کے دوران کام کی رہنمائی کے لیے تشکیل دی گئی ہے۔
جل شکتی وزارت
پشتوں کی حفاظت سے متعلق کمیٹی
جل شکتی کے وزیر مملکت جناب بشویشور ٹوڈو نے آج لوک سبھا میں ایک تحریری جواب میں بتایاکہ ریاستی حکومتوں کی طرف سے فراہم کردہ اطلاع کے مطابق، 20 ریاستوں نے اسٹیٹ ڈیم سیفٹی کمیٹی  تشکیل دی ہے اور 16 ریاستوں نے اسٹیٹ ڈیم سیفٹی آرگنائزیشن  قائم کی ہے۔ یہ قدم ڈیم سیفٹی ایکٹ، 2021 کی دفعات کی تعمیل میں ایکٹ میں درج مقرر آخری تاریخ کے اندر اٹھایا گیا۔
مرکزی حکومت اور نیشنل ڈیم سیفٹی اتھارٹی ان ریاستی حکومتوں کی نگرانی کر رہی ہے جنہوں نے ابھی تک ایس سی ڈی ایس اور ایس ڈی ایس او کی تشکیل نہیں کی ہے۔ نتیجے کے طور پر 30 جون 2022 کی لازمی آخری تاریخ کے بعد بالترتیب 5 مزید ریاستوں نے ایس سی ڈی ایس اور ایس ڈی ایس او کی تشکیل کی ہے۔
معائنے، تحقیقات، ٹیسٹ اور جائزے کے ذریعے ڈیم کی صحت کا اندازہ لگایا جا سکتا ہے۔ مختلف آلات، جو ڈیم میں نصب ہیں، ڈیم کی حفاظت کے حالات سے متعلق مناسب معلومات فراہم کرتے ہیں۔ مانسون سے پہلے اور بعد کے معائنے عام طور پر ہر سال ڈیم کی ملکیت رکھنے والی ایجنسیوں کے ذریعہ کئے جاتے ہیں۔ ڈیم سیفٹی ایکٹ 2021 کے مطابق، تمام مخصوص ڈیموں کا سال میں دو بار پری مانسون اور مانسون کے بعد کے ادوار کے دوران معائنہ کرنا ضروری ہے۔ ریاستوں نے اپنے ڈیموں کے جامع آڈٹ کے لیے ڈیم سیفٹی ریویو پینل  بھی بنایا ہے۔ ڈیم سیفٹی ایکٹ 2021 میں ملاپیریار ڈیم سمیت تمام مخصوص ڈیموں کی جامع حفاظتی جانچ کا بھی انتظام ہے۔ ڈیم کی حفاظت کا یہ جامع جائزہ ڈیم کے مالکان کی طرف سے مخصوص ڈیم کے حالات کا تعین کرنے کے مقصد کے لیے تشکیل کردہ ماہرین کے آزاد پینل کے ذریعے انجام دینے کی ضرورت ہے۔
ملاپیریار ڈیم کے حفاظتی امور کا ماضی میں مختلف ماہر گروپوں/کمیٹیوں کے ذریعہ جائزہ لیا گیا ہے۔ 12۔2010 کے دوران ایک بااختیار کمیٹی کے ذریعے معزز سپریم کورٹ آف انڈیا کی ہدایات کے تحت اس ڈیم کے حفاظتی مسائل کا جائزہ لیا گیا۔ بااختیار کمیٹی نے اس ڈیم کے حفاظتی مسائل کا جامع جائزہ لیا تھا اور 23 اپریل 2012 کو اپنی رپورٹ پیش کی تھی۔
اس کے علاوہ، مرکزی حکومت نے ڈیم سیفٹی ایکٹ کی تعمیل میں ڈیم سیفٹی پر قومی کمیٹی  تشکیل دی ہے۔ اس کمیٹی میں ریاستوں کی بھی نمائندگی دی گئی ہے۔ یہ کمیٹی مختلف ریاستوں اور تنظیموں میں ڈیم کی حفاظت کی سرگرمیوں کی نگرانی کرتی ہے۔
معزز سپریم کورٹ نے 7 مئی 2014 کے 2006 کے اصل مقدمے نمبر 3  کے معاملے میں اپنے فیصلے میں کہا کہ ملا پیریار ڈیم محفوظ ہے ۔ سپریم کورٹ کے 2006 کے فیصلے کے مطابق توازن کو مضبوط کرنے کے اقدامات کرنے کی سفارش کی گئی تھی۔ سفارشات پر عمل درآمد کے لیے 2014 میں معزز سپریم کورٹ نے تین رکنی نگران کمیٹی تشکیل دی تھی۔ یہ کمیٹی ملاپیریار ڈیم کے حفاظتی پہلوؤں کی نگرانی کرتی ہے۔ مزید برآں، معزز سپریم کورٹ نے مورخہ 8 اپریل 2022 کے حکم کے ذریعے، سپروائزری کمیٹی کو مضبوط کرنے کی ہدایات دیں۔ دوبارہ تشکیل شدہ نگران کمیٹی تمام کام انجام دے گی اور ان تمام اختیارات کا بھی استعمال کرے گی جو کہ ملاپیریار ڈیم کی حفاظت کو یقینی بنانے کے لیے این ڈی ایس اے کو استعمال کرنے کی ضرورت ہے۔ پارٹی ریاستوں کو اس بات کو یقینی بنانے کے لیے مکمل تعاون کرنا چاہیے کہ ملاپیریار ڈیم کی دیکھ ریکھ اور اس کی حفاظت کے مقصد سے وقتاً فوقتاً نگران کمیٹی کی طرف سے دی گئی ہدایات کی مقررہ وقت میں تعمیل ہو۔
۔۔۔۔۔۔۔۔۔۔۔
ش ح۔ ع س۔ن ا۔

U-9519
(Visitor Counter : 63
وزارات ثقافت
ثقافت کی وزارت نوجوان فنکاروں کو اسکالرشپ فراہم کرنے کے لئے اسکیمیں نافذ کررہی ہے
ثقافت ، سیاحت اور شمال مشرقی خطے کی ترقی کے وزیر جناب جی کشن ریڈی نے آج لوک سبھا میں ایک تحریری جواب میں بتایا کہ ثقافت کی وزارت اپنے متعلقہ شعبوں میں جاری ایڈوانسڈ تربیت کے لئے مختلف ثقافتی شعبوں میں سینٹر فار کلچرل ریسورس اینڈ ٹریننگ  کے ذریعہ’’نوجوان فنکاروں کو اسکالرشپ ‘‘  اسکیم نافذ کررہی ہے ۔
اس اسکیم کے تحت منتخبہ اسکالر شپ حاصل کرنے والے ہر شخص کو 2 سال کی مدت کے لئے چھ مہینے کی برابر کی قسطوں میں پانچ ہزار روپئے اسکالر شپ کے طور پر دیئے جاتے ہیں۔
۔۔۔۔۔۔۔۔۔۔۔
ش ح۔ ش ر ۔ ف ر
U-3816
(Visitor Counter : 80
زراعت اور کاشتکاروں کی فلاح و بہبود کی وزارت
کسان یونینوں اور حکومت کے درمیان بات چیت 9 دسمبر کو جاری رہے گی
حکومت کسانوں کی فلاح و بہبود اور آگے کا راستہ تلاش کرنے کے لئے پرعزم ہے - نریندر سنگھ تومر
ایم ایس پی جاری رہے گی اور اے پی ایم سی کو کمزور نہیں کیا جائے گا۔
نئی دہلی۔05 دسمبر 40 کسان یونینوں کے نمائندوں کے ساتھ بات چیت کا پانچواں دور آج وزیر زراعت جناب نریندر سنگھ تومر ، صارفین کے امور ، خوراک اور عوامی تقسیم ، ریلوے اور تجارت کے وزیرجناب پیوش گوئل اور وزیر مملکت برائے تجارت سری سوم پرکاش کے ساتھ ہوئی۔ مذاکرات کا اگلا دور 9 دسمبر کو جاری رہے گا۔
بات چیت کے دوران دونوں فریقوں نے اپنی اپنی رائے کا اظہار کیا ۔ وزیر زراعت نے کسان یونینوں کو یقین دلایا کہ موجودہ اے پی ایم سی ایک مضبوط تنظیم ہے اور اسے کمزور نہیں کیا جائے گا۔جناب تومر نے کسانوں کے نمائندوں کو یقین دلایا کہ مودی سرکار کے فلاح و بہبود کے تئیں پرعزم ہے اور کسان دوست اصلاحات کے لیے متعدد اقدامات کیے ہیں۔ انہوں نے کہا کہ ایم ایس پی کو متعدد بار بڑھایا گیا ہے اور یہ عمل آئندہ بھی جاری رہے گا۔
وزیر موصوف نے کسان یونینوں سے اپیل کی کہ وہ اپنا احتجاج ترک کردیں اور اپنی شکایات کو بات چیت اور مذاکرات کے ذریعے حل کریں۔ انہوں نے اپیل کی کہ سردی اور کوڈ کے پیش نظر بچوں اور بزرگوں کو گھر جانے کی اجازت دی جانی چاہئے۔
جناب نریندر سنگھ تومر نے ان اقدامات کا بھی ذکر کیا جو مودی سرکار نے کسانوں کی فلاح و بہبود کے لیے کیے ہیں جیسے زراعت کے لئے بجٹ میں مختص رقم میں نمایاں اضافہ ، پی ایم کسان یوجنا کے تحت مختص رقم جس سے کسانوں کو براہ راست آمدنی حاصل ہوتی ہے، ایک لاکھ کروڑ روپے کی زرعی انفراسٹرکچر فنڈ، ایم ایس پی میں تاریخی اضافہ؛ خریداری اور ٹکنالوجی کی اپ گریڈیشن کے لئے اٹھائے گئے اقدامات۔ یہ اور دیگر اقدامات ہندوستان کے کسانوں کے لئے حکومت کی وابستگی کو ظاہر کرتے ہیں۔
۔۔۔۔۔۔۔۔۔۔۔۔۔۔۔۔۔۔۔۔۔
(م ن ۔ رض (
U-7860
(Visitor Counter : 211
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ 19 سے بچاؤ کی ویکسین کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو 181.77 کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 16.70 کروڑ سے زیادہ بچے ہوئے غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|
11)؍مارچ 2022کے مطابق)
|
|
فراہم کی گئی خوراکیں
|
|
1,81,77,83,420
|
|
بچی ہوئی خوراکیں
|
|
16,70,52,276
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 181.77کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 16.70 کروڑسے زیادہ  بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
سٹرک ٹرانسپورٹ اور شاہراہوں کی وزارت
این ایچ اے آئی نے مائع میڈیکل آکسیجن لے جانے والے ٹینکروں کو ٹول فیس سے مستثنیٰ کر دیا
قومی شاہراہوں میں مائع میڈیکل آکسیجن  لے جانے والے ٹینکروں اور کنٹینرز کو بلا کسی روک ٹوک راستہ فراہم کرنے کے لیے، ٹول پلازہ میں ایسی گاڑیوں کو صارف فیس سے مستثنیٰ رکھا گیا ہے۔ کووڈ-19 عالمی وبا کی وجہ سے ملک بھر میں میڈیکل آکسیجن کے غیر معمولی مطالبے کو مد نظر رکھتے ہوئے، مائع میڈیکل آکسیجن لے جانے والے کنٹینروں کو دو مہینے تک یا اگلے احکامات تک دیگر ہنگامی گاڑیوں جیسے ایمبولینس کی طرح مانا جائے گا۔
حالانکہ ٹول پلازہ پر فاسٹیگ لاگو ہونے کے بعد انتظار کا وقت تقریباً صفر ہو گیا ہے، نیشنل ہائی وے اتھارٹی آف انڈیا پہلے ہی میڈیکل آکسیجن کی تیز رفتار اور بغیر کسی رکاوٹ نقل و حمل کے لیے ایسی گاڑیوں کو ترجیحی گزرگاہ فراہم کر رہی ہے۔ این ایچ اے آئی کی جانب سے اس کے تمام عہدیداروں اور دیگر اسٹیک ہولڈرز کو بھی ہدایت جاری کی گئی ہے کہ وہ عالمی وبا سے لڑنے کے لیے حکومت اور نجی اداروں کی فعال طور پر مدد کریں۔
کووڈ-19 کے قہر نے ملک بھر میں مائع میڈیکل آکسیجن کی زبردست مانگ پیدا کر دی ہے۔ جاری بحران کے دوران، کووڈ-19 سے متاثرہ مریضوں کی زندگیاں بچانے کے لیے اسپتالوں اور طبی مراکز میں مائع میڈیکل آکسیجن کی بر وقت فراہمی بہت اہمیت کی حامل ہے۔ ٹول پلازوں پر صارف فیس کی ادائیگی سے چھوٹ قومی شاہراہوں پر میڈیکل آکسیجن کی تیز رفتار نقل و حرکت کو یقینی بنائے گی۔
وزارت خزانہ
محکمہ انکم ٹیکس کے ای فائلنگ پورٹل پر 30 ستمبر 2023 تک 30 لاکھ سے زیادہ آڈٹ رپورٹیں داخل کی گئیں
ٹیکس آڈٹ رپورٹ  داخل کرنے کے سلسلے میں 30 ستمبر 2023 کو مقررہ تاریخ کے اختتام تک ای فائلنگ پورٹل پرمالی سال 24-2023 کے لیے فارم نمبر 29بی، 29سی ، 10سی سی بی وغیرہ میں دیگر آڈٹ رپورٹ پر بروقت تعمیل کو یقینی بناتے ہوئے تقریباً 29.5 لاکھ ٹیکس آڈٹ رپورٹس سمیت 30.75 لاکھ سے زیادہ آڈٹ رپورٹیں داخل کی گئی ہیں۔
ٹیکس دہندگان کی سہولت کے لیے وسیع پیمانے پر آؤٹ ریچ پروگرام کیے گئے۔ انکم ٹیکس پورٹل پر معلوماتی پیغامات کے ساتھ ای میل، ایس ایم ایس اور سوشل میڈیا کے ذریعہ لگ بھگ 55.4 لاکھ رسائی کی گئی تاکہ ٹیکس دہندگان میں ٹیکس آڈٹ رپورٹ اور دیگر آڈٹ فارم مقررہ تاریخ کے اندر داخل کرنے کے لیے بیداری پیدا کی جا سکے۔ رہنمائی فراہم کرنے کے لیے انکم ٹیکس پورٹل پر مختلف صارف بیداری کے ویڈیوز اپ لوڈ کیے گئے تھے۔ اس طرح کی ٹھوس کوششیں ٹیکس دہندگان اور ٹیکس دہندہ پیشہ ور افراد کے لیے مقررہ تاریخ کے اندر آڈٹ رپورٹ جمع کرانے میں مددگار ثابت ہوئی ہیں۔
ای-فائلنگ پورٹل نے ٹریفک کو کامیابی کے ساتھ سنبھالا، ٹیکس دہندگان اور ٹیکس دہندہ پیشہ ور افراد کو آڈٹ رپورٹس داخل کرنے کے لیے ایک ہموار تجربہ فراہم کیا۔ اس ہموار فائلنگ کے تجربے کو سوشل میڈیا سمیت مختلف پلیٹ فارموں پر پیشہ ور افراد نے سراہا ہے۔
ای-فائلنگ ہیلپ ڈیسک ٹیم نے ستمبر 2023 میں ٹیکس دہندگان کے تقریباً 2.36 لاکھ سوالات کو نمٹا یا ہے اور فائلنگ کی مدت کے دوران ٹیکس دہندگان اور ٹیکس دہندہ پیشہ ور افراد کو فعال طور پر مدد فراہم کی ہے، جس میں کسی بھی قسم کی پیچیدگی کو حل کرنے میں ان کی مدد کی گئی ہے۔ ہیلپ ڈیسک سے مدد ان باؤنڈ کال، آؤٹ باؤنڈ کال، لائیو چیٹ، ویبیکس اور کو براؤزنگ سیشن کے ذریعہ فراہم کی گئی تھی۔ ہیلپ ڈیسک ٹیم نے آن لائن رسپانس مینجمنٹ کے ذریعہ محکمہ کے ٹویٹر ہینڈل پر موصول ہونے والے سوالات کے حل میں بھی تعاون کیا، ٹیکس دہندگان/اسٹیک ہولڈروں تک فعال طور پر پہنچ کر، انہیں مختلف مسائل پر قریب قریب حقیقی وقت کی بنیاد پر مدد فراہم کی۔ ٹیکس دہندہ پیشہ ور افراد کی رہنمائی کے لیے آڈٹ فارم کی فائلنگ سے متعلق مختلف ویبنار کا انعقاد کیا گیا۔
محکمہ تعمیل میں تعاون کے لیے تمام ٹیکس دہندہ پیشہ ور افراد اور ٹیکس دہندگان کا شکریہ ادا کرتا ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ت ع(
10264
(Visitor Counter : 21
وزارت دفاع
میسرز ٹیٹا گڑھ ویگنز لمٹیڈ کولکتہ میں تیسرے جہاز – ڈائیونگ سپورٹ کرافٹ کی کیل بچھائی گئی
میسرز ٹیٹا گڑھ ویگنز لمٹیڈ کولکتہ میں 12 اگست 2022 کو ڈائیونگ سپورٹ کرافٹ  پروجیکٹ کے تیسرے جہاز کے لئے کیل بچھائی گئی ۔میسرز ٹیٹاگڑھ ویگنز لمٹیڈ کے ساتھ ہندوستانی بحریہ کے لئے 5 ڈائیونگ سپورٹ کرافٹ یارڈ 325سے 329 کے حصول کے لئے معاہدے پر 12 فروری 2021 کو دستخط کئے گئے تھے۔اس پروجیکٹ کی مجموعی لاگت 174.77 کروڑروپے تھی۔
یہ جہاز زیرآب مرمت ،رکھ رکھاؤ اور بچاؤ کے لئے بندرگاہ کے اندر اور اس کے قریب جہازوں کے لئے ڈائیونگ مدد فراہم کرانے کے لئے ہندوستانی بحریہ میں کمیشنڈ کئے جائیں گے ۔یہ جہاز غوطہ خوری کے جدید ترین آلات اور غوطہ خوری کی کاررائیاں انجام دینے کے لئے اوزاروں سے لیس ہوں گے۔
مقامی مینوفیکچرر ز سے حاصل کردہ بڑے اہم اور معاون آلات کے ساتھ یہ جہاز وزارت دفاع کی میک ان انڈیا پہل کی قابل فخر نشانی ہوں گے۔
ہنر مندی کے فروغ اور صنعت کاری کی وزارت
اسکل انڈیا مشن کے تحت تربیت
نئی دہلی20 جولائی2021: اسکل انڈیا مشن کے تحت ، حکومت ، تمام 20 مرکزی وزارتوں / محکموں میں 40سے زیادہ ہنرمندی کے فروغ سے متعلق اسکیموں اور پروگراموں پر عمل درآمد کررہی ہے، جن کے تحت کُل بھارت کی بنیاد پر ہنر مندی کے فروغ سے متعلق مختلف النوع قسم کے پروگرام فراہم کئے جارہے ہیں۔ ان پروگراموں میں 556.1 لاکھ افراد کو تربیت فراہم کی جاچکی ہے۔اسکل انڈیا مشن کی نگرانی کے تحت ہنر مندی کے فروغ اورصنعت کاری کی وزارت کے ذریعہ مختلف اسکیموں کے تحت تربیت حاصل کرچکے افراد کی تعداد درج ذیل ہے:
|
|
Entity
|
|
Persons trained during 2015-16 to till date as per available data
[Number in lakhs)
|
|
Pradhan Mantri Kaushal Vikash Yojana  1.0 and 2.0
|
|
126.82
|
|
Fee based training by National Skill Development Corporation 
|
|
117.39
|
|
National Apprenticeship Promotion Scheme 
|
|
10.73
|
|
Jan Shikshan Sansthan 
|
|
15.10
|
|
Industrial Training Institutes  {Long term training through State Government and Private ITIs]
|
|
64.01
|
|
Total
|
|
334.1
گزشتہ دو سال کے دوران پی ایم کے وی وائی اور این اے پی ایس کےتحت 10,49,621 امیدواروں کوروزگار فراہم ہواہے جبکہ جن شکشن سنستھان جے ایس ایس کوئی بھی لازمی روزگار فراہم نہیں کرتے۔اسی طرح وزارت آئی آئی ٹیز سے پاس ہونے والے طلباء کے روزگار کی نگرانی نہیں کرتی ۔
حکومت نے ملک میں روزگار پیداکرنے کی غرض سے مختلف اقدامات کئے ہیں۔ ان اقدامات میں خاطر خواہ مقدار میں سرمایہ کاری والے مختلف پروجیکٹوں کی حوصلہ افزائی اور پرائم منسٹر س ایمپلائمنٹ جنریشن پروگرام  ، پنڈت دین دیال اُپادھیائے گرامین کوشلیا یوجنا  ، مہاتما گاندھی قومی دیہی روزگار گارنٹی اسکیم  اور دین دیال انتودیہ یوجنا اور شہری اور روزگار مشن  جیسی اسکیموں پر سرکاری اخراجات میں اضافہ کیا جاناشامل ہے۔یہ اسکیمیں بالترتیب بہت چھوٹی ،چھوٹی اوردرمیانہ درجے کی صنعتوں کی وزارت ،دیہی ترقی کی وزارت اور مکانات اور شہری امور کی وزارت چلارہی ہیں۔
ایم ایس ڈی ای تربیتی مراکز ،صنعتوں اورکاؤنسل کے ساتھ تال میل قائم کرکے ،روزگار میلہ ، یووا سمپرک اور آتم نربھر ہنرمند ملازمین اور آجرین کی میپنگ  پورٹل جیسے کثیرالنوع اقدامات کے ذریعہ تصدیق شدہ امیدواروں کو روزگار کے مواقع فراہم کرنے میں سہولت پیداکرنے کی غرض سے تمام کوششیں کررہے ہیں۔
پی ایم کے وی وائی 3.0 میں اسکیم کے ایس ٹی ٹی عنصر کے تحت ،تصدیق شدہ امیدواروں کو اجرت یا دہاڑی کے روزگار / خودکا روزگار اورتربیتی پروگرام کی سہولت فراہم کی جائے گی۔
پردھان منتری کوشل کیندر ، خودکاروزگار میں معاونت فراہم کرنے کی غرض سے ضلعوں کی سطح پر نوڈل مراکز کے طور پر کام کریں گے۔
تربیتی ساجھیدار، روزگار میلوں کے علاوہ امیدوار وں کو روزگار فراہم کرنے کی خاطر ، ڈی ایس سی / ایس ایس ڈی ایم کے اشتراک کے ساتھ کام کریں گے ۔ ان میلوں کا انعقاد روزگار فراہم کرنے اور تربیت فراہم کرنے کے لئے ٹی پی/ ڈی ایس سیز/ایس ایس ڈی ایمس کے ذریعہ ضلع اور علاقائی سطح پر باضابطہ وقفہ پر کیا جاتا ہے۔ پی ایم کے وی وائی 3.0 کےتحت تصدیق شدہ تمام امیدواروں کو روزگار کے مواقع تلاش کرنے کے لئے ، اےایس ای ای ایم پورٹل کے ساتھ بھی منسلک کیا جائے گا۔
ہنرمندی کے فروغ اور صنعت کاری کے مرکزی وزیر جناب دھرمیندر پردھان نےآج لوک سبھا میں ایک تحریری جواب میں یہ جانکاری فراہم کی ۔
وزیراعظم کا دفتر
صاحب کمال اداکار عرفان خان کے انتقال پر وزیراعظم کا اظہار تعزیت
نئی دہلی: 29 اپریل 2020، وزیر اعظم نریندر مودی نے صاحب کمال معروف فلم اداکارعرفان خان کی رحلت پر شدید افسوس کا اظہار کیا ہے ۔
نریندر مودی نے تعزیتی پیغام میں کہا ہے کہ ’’عرفان خان کی رحلت سنیما اور تھیٹر کی دنیا کے لیے ناقابل خسارہ ہے۔ انھیں مختلف اصناف میں اپنی ورسٹائل پرفارمنس  کے لیے یاد رکھا جائے گا۔ میری تعزیت ان کے اہل خانہ، دوستوں اور مداحوں کے ساتھ ہے۔ خدا ان کی روح کو سکون عطا کر ۔‘‘


U-2132
(
ہنر مندی کے فروغ اور صنعت کاری کی وزارت
ایم ایس ڈی ای نے تربیت حاصل کرنے والوں کو براہ راست مالی مدد دینے کےلیے ڈی بی ٹی اسکیم شروع کی
نئی دہلی،02 جولائی ، 2022/ ہنر مندی کے فروغ اور چھوٹے کاروبار کی وزارت ایم ایس ڈی ای نے آج اعلان کیا ہے کہ قومی اپرینٹی شپ پروموشن اسکیم این اے پی ایس ، فائدوں کی راست منتقلی کی اسکیم ڈی بی ٹی کا حصہ ہوگی۔ اس کے تحت سبھی تربیت حاصل کرنے والوں کو سرکاری فائدے راست منتقل کیے جاتے ہیں۔ اس سے پہلے کمپنیاں پوری رقم تربیت حاصل کرنے والوں کو ادا کرتی تھی اور پھر حکومت سے یہ پیسہ واپس لیتی تھی۔ ڈی بی ٹی اسکیم کے آغاز سے حکومت اپنا کنٹری بیوشن تربیت حاصل کرنے والوں کے بینک کھاتوں میں راست منتقل کی جائیں گی۔ یہ رقوم ہنر مندی کے فروغ سے متعلق قومی کارپوریشن این ایس ڈی سی کے ذریعے منتقل کی جائیں گی۔ اس وظیفے کا 25 فیصد حصہ 1500 روپے فی ماہ تک قابل دائیگی ہوگا۔
ہنر مندی کے فروغ اور چھوٹے کاروبار و تعلیم کے مرکزی وزیر جناب دھرمیندر پردھان نے اس پہل کی تعریف کرتے ہوئے کہا کہ اسکل انڈیا کے تحت تربیت حاصل کرنے والوں کو ایک بڑی ہمت افزائی حاصل ہو رہی ہے انہوں نے کہا کہ تربیت حاصل کرنے والوں کے پہلے گروپ کو این اے پی ایس کے تحت ڈی بی ٹی کے ذریعے ان کے کھاتوں میں سبسڈی کی یہ رقم موصول ہو رہی ہے۔ یہ نہ صرف تربیت یافتگان کے لیے ایک ہمت افزائی ہے بلکہ یہ ہمیں اسکل انڈیا کے امکانات کو حقیقت کی شکل دینے کے قریب لے جاتی ہے۔
بھارت کے نوجوانوں کو ہنر مند بنانے ، انہیں دوبارہ ہنرمند بنانے اور نئے سرے سے ہنرمند بنانے سے فی کس اقتصادی پیداوار میں اضافہ ہوتا ہے اور قومی مشنوں کو مدد حاصل ہوتی ہے۔ اس سے نہ صرف امیدوار بروقت صنعتی ماحول سے واقف ہوتے ہیں بلکہ انہیں تربیت کے دوران بھی معیشت میں تعاون دینے کا موقع ملتا ہے۔ اس سے حکومت کاروبار اور تعلیمی نظام کے ساتھ ہنر مندی کو فروغ دینے سے متعلق دیرپا حکمت عملی تشکیل دے کر اسکل انڈیا مشن کو فروغ حاصل ہوتا ہے۔ ایم ایس ڈی ای کا مقصد ہنرمندی کے فروغ کے ایسے پائیدار طریق کار کے ذریعے نوجوانوں کی روزگار کی صلاحیت کو مزید بڑھاوا دینا ہے اور آتم نربھر بھارت کے وزیراعظم جناب نریندر مودی کے ویژن کو عملی شکل دینے میں مدد دینا ہے۔
این اے پی ایس ملک میں تربیت حاصل کرنے والوں کو فروغ دینے کے لیے 19 اگست، 2016 کو شروع کی گئی تھی اور تربیت حاصل کرنے والوں کو مالی مدد فراہم کرنے کے لیے شروع کی گئی تھی۔ اس پروگرام کا مقصد آجروں میں جذبہ پیدا کرنا ہے کہ وہ تربیت یافتگان کو کام پر رکھیں اور گہرائی کے ساتھ ان کی ہنرمندی کے ذریعے ان کی زیادہ سے زیادہ صلاحیتوں کو بروئے کار لاتے ہوئے صحیح روزگار کے رول معلوم کرنے میں ان کی مدد کریں۔ ابھی تک تربیت حاصل کرنے والے 12 لاکھ سے زیادہ افراد کو مختلف صنعتوں میں کام پر رکھا گیا ہے۔
۔۔۔
ش ح ۔ اس۔ ت ح ۔
U - 7164
(Visitor Counter : 140
وزارت خزانہ
دلی کسٹمز پریوینٹیو زون نے 396.5 کروڑ روپے مالیت کے 147 کلو گرام غیر قانونی نشہ آور اشیاء کو تباہ کیا
منشیات ڈرگس اور سائیکو ٹروپک اشیاء  کے خلاف لڑائی میں ایک اہم قدم میں، دلی کسٹمز پریوینٹیو زون نے مرکزی آلودگی کنٹرول بورڈ  کے ذریعہ مجاز ویسٹ مینجمنٹ کی سہولت میں 396.5 کروڑ روپے کی مالیت کے 147 کلو گرام غیر قانونی نشہ آور اشیاء کو تباہ کیا۔
اس سہولت پر، 60.3628 کلو گرام غیر قانونی منشیات، بشمول 56.346 کلوگرام ہیروئن، 2.150 کلوگرام ایم ڈی ایم اے ہائیڈروکلورائیڈ، 0.2193 کلوگرام چرس، اور 1.6475 کلو گرام گانجہ کے ساتھ ساتھ 10,894 این ڈی پی ایس، ٹی آئی ڈی آئی جی ای ایس آئی سی کیپسول جس کا وزن 87 کلو گرام ہے، جلا کر تباہ کر دیے گئے۔
تباہ کیے گئے ڈھیر ڈائریکٹوریٹ آف ریونیو انٹیلی جنس، نئی دہلی کے ذریعے ضبط کی گئی ممنوعہ اشیاء تھیں، اور تباہی کے پورے عمل کی نگرانی ایک اعلیٰ سطحی ڈرگ ڈسپوزل کمیٹی نے انجام دی۔
ممنوعہ اشیاء کو خطرناک اور دیگر فضلہ  قواعد، 2016 کے تحت ہدایات کے مطابق جلایا گیا۔
امور داخلہ کی وزارت
مرکزی وزیر داخلہ جناب امت شاہ کا ہندستان کے سابق صدر بھارت رتن جناب پرنب مکھرجی کے انتقال پر اظہارِ تعزیت
‘‘ پرنب دا انتہائی تجربہ کار رہنما تھے جنہوں نے پوری لگن کے ساتھ قوم کی خدمت کی، ان کا نمایاں کیریر پورے ملک کیلئے سرمایۂ افتخار ہے’’
‘‘ پرنب دا کوان کی بے لوث خدمات اورمادر وطن کے تئیں ان کے انمٹ رول کیلئے ہمیشہ یاد رکھا جائے گا۔ ان کی وفات سے ہندستانی سیاست میں ایک بڑا خلا پیدا ہو گیا ہے’’۔
نئی دہلی،31 اگست ، مرکزی وزیر داخلہ جناب امت شاہ نے ہندستان کے سابق صدر بھارت رتن جناب پرنب مکھرجی کے انتقال پر رنج و غم کا اظہار کیا ہے۔ایک ٹوئٹ میں جناب امت شاہ نے کہا کہ ‘‘ہندستان کے سابق صدر بھارت رتن جناب برنب مکھرجی جی کے انتقال کا سخت صدمہ ہوا ہے’’۔
مرکزی وزیر داخلہ نے کہا کہ ‘‘وہ ایک انتہائی تجربہ کار رہنما تھے جنہوں نے پوری لگن کے ساتھ ملک کی خدمت کی ۔ پرنب دا کی بے لوث خدمات اورمادر وطن کے تئیں ان کا انمٹ رول ملک کیلئے ہمیشہ سرمایہ ء افتخار رہے گا’’۔
جناب امت شاہ نے کہا کہ ‘‘پرنب دا کوان کی بے لوث خدمات اورمادر وطن کے تئیں ان کے انمٹ رول کیلئے ہمیشہ یاد رکھا جائے گا۔ان کی وفات سے ہندستانی سیاست میں ایک بڑا خلا پیدا ہو گیا ہے۔میں اس ناقابل تلافی نقصان پر ان کے اہل خانہ اور ان کے پیروکاروں کے ساتھ دلی تعزیت کرتا ہوں۔ اوم شانتی شانتی شانتی’’۔